**Педагогтың бос лауазымына үміткерлерді іріктеу үшін конкурс комиссиясының отырысы**

**№ 1 хаттама**

09 қыркүйек 2022 ж.

**Қатысқандар-5**

**Қатыспағандар-0**

1. Қарағанды облысы білім басқармасының Теміртау қаласы білім бөлімінің «Әлихан Бөкейхан атындағы гимназиясы» коммуналдық мемлекеттік мекемесі директорының бейін бойынша оқыту жұмысы жөніндегі орынбасары- Калима Бопан, комиссия төрайымы;

Комиссия мүшелері:

2. Орыс тілі пәні мұғалімі – Шарифа Ташпулатовна Кукимова

3.Директордың тәрбие жұмысы жөніндегі орынбасары - Роза Айдаркуловна Тоймырзаева ,

4. Кәсіподақ ұйымының төрайымы,бастауыш сынып мұғалімі - Гүлбати Тоқталханқызы

5.Қамқоршылық кеңес мүшесі – Г. Оразбаева

**КҮН ТӘРТІБІНДЕ ҚАРАЛАТЫН МӘСЕЛЕ:**

1. «Мемлекеттік білім беру ұйымдарының бірінші басшылары мен педагогтерін лауазымға тағайындау, лауазымнан босату қағидалары» 107-тармағында көрсетілген тізбеге сәйкес құжаттарды ұсынған педагогтердің бос лауазымына орналасуға үміткерлердің құжаттарын қарау және педагогтердің үлгілік біліктілік сипаттамаларымен бекітілген біліктілік талаптарына сәйкестігі;

**ОТЫРЫС БАРЫСЫНДА ТЫҢДАЛДЫ:**

**1.** Комиссия төрайымы Бопан Калима 2022 жылғы 03 қыркүйегінде «Әлихан Бөкейхан » КММ инстаграм парақшасы және енбек кз сайтында: ағылшын тілі пәні мұғалімі, информатика пәні мұғалімі, педагог –ұйымдастырушы бос лауазымдарына орналасу туралы хабарландыру жарияланғанын жеткізді. Сондай-ақ, ол «Педагог лауазымына тағайындау қағидалары» 107 тармақ туралы, онда конкурсқа қатысуға ниет білдірген тұлға хабарландыруда көрсетілген құжаттарды қабылдау мерзімінде келесі құжаттарды электрондық немесе қағаз түрінде жолдайтынын айта кетті:

1) осы Қағидалардағы 10-қосымшаға сәйкес нысан бойынша қоса берілетін құжаттардың тізбесін көрсете отырып, конкурсқа қатысу туралы өтініш;

2) жеке басын куәландыратын құжат;

3) кадрларды есепке алу бойынша толтырылған жеке іс-парағы (нақты тұрғылықты мекенжайы мен байланыс телефондары көрсетілген – бар болса);

4) педагогтердің үлгілік біліктілік сипаттамаларымен бекітілген лауазымға қойылатын біліктілік талаптарына сәйкес білімі туралы құжаттардың көшірмелері;

5) еңбек қызметін растайтын құжаттың көшірмесі;

6) денсаулық жағдайы туралы анықтама;

7) Психоневрологиялық ұйымнан анықтама;

8) Наркологиялық ұйымнан анықтама;

9) ұлттық біліктілік тестілеу сертификаты немесе педагог-модератордың, педагог-сарапшының, педагог-зерттеушінің, педагог-шебердің біліктілік санатының болуы туралы куәлік (бар болса);

10) 11-қосымшаға сәйкес нысан бойынша педагогтің бос немесе уақытша бос лауазымына кандидаттың толтырылған бағалау парағы;

Конкурсқа қатысуға құжат тапсырған мұғалімдер төмендегідей:

**Ағылшын тілі мұғаліміне үміткерлер:** Тогтоомурат Жангул, Турниязова Акерке, Хурмангали Сулучаш ;

**Информатика пәні мұғаліміне үміткерлер**:Хибадат Марзия;

**Педагог –ұйымдастырушы лауазымына үміткер:** – Шайзада Сейсембай.

**Логопед лауазымына үміткер**: Балгабаева Гульжанат Абдисаламовна.

Комиссия төрайымы Бопан Калима өз сөзінде - **үміткерлер** Хурмангали Сулучаш, Хибадат Марзия, Шайзада Сейсембай, Балгабаева Гульжанат Абдисаламовна есімді үміткерлердің құжаттары қолданыстағы Ереженің 107-тармағына сәйкес екендігін, ұсынылған құжаттарының толық екенін атап өтті.

Ал төмендегі үміткер мұғалімдердің құжаттарының толық еместігін жеткізді. Атап айтқанда, **Турниязова Акерке** (жас маман, ұлттық біліктілік тестілеу сертификаты жоқ );

**Тогтоомурат Жангул**- (Психоневрологиялық ұйымнан анықтама, наркологиялық ұйымнан анықтама, ұлттық біліктілік тестілеу сертификаты немесе педагог-модератордың, педагог-сарапшының, педагог-зерттеушінің, педагог-шебердің біліктілік санатының болуы туралы куәліктері жоқ)

құжаттарының толық пакеті ұсынылмаған;

Отырыс барысында комиссия мүшелері педагогтың бос лауазымына қабылдау комиссиясының барлық ережелерін ұстана келіп, әр үміткерге конкурстан өтуі немесе өтпеуі туралы мәселені егжей-тегжейлі түсіндіріп отырды. Нәтижесінде конкурс талаптарына сай рәсімделген құжаттар бар мұғалімдер бос лауазымдарға шақырылды, сондай-ақ әртүрлі себептермен конкурстан өтпеген үміткерлерге кейінгі уақыттарда педогогтың бос лауазымына конкурс жарияланған жағдайда қатысуға болатындықтары жөнінде ұсыныс берілді;

**Қаулы етіледі:**

Үміткерлердің құжаттарының талаптарға сәйкестігін қарау нәтижелері бойынша комиссия ұсынады:

1. Қарағанды облысы білім басқармасы Теміртау қаласы білім бөлімінің «Ә. Бөкейхан атындағы гимназиясы» КММ директоры К. Нургалиева азаматша **Хурмангали Сулучашпен** ағылышын тілі мұғалімі лауазымына еңбек шартын жасасын.
2. Қарағанды облысы білім басқармасы Теміртау қаласы білім бөлімінің «Ә. Бөкейхан атындағы гимназиясы» КММ директоры К. Нургалиева азамат **Шайзада Сейсембаймен** педагог- ұйымдастырушы лауазымына еңбек шартын жасасын.
3. Қарағанды облысы білім басқармасы Теміртау қаласы білім бөлімінің «Ә. Бөкейхан атындағы гимназиясы» КММ директоры К. Нургалиева азаматша **Хибадат Марзиямен** информатика пәні мұғалімі лауазымына еңбек шартын жасасын.
4. Қарағанды облысы білім басқармасы Теміртау қаласы білім бөлімінің «Ә. Бөкейхан атындағы гимназиясы» КММ директоры К. Нургалиева азаматша **Балгабаева Гульжанат Абдисаламовнамен** логопед лауазымына еңбек шартын жасасын.

**Комиссия төрайымы :**  К. Бопан

**Комиссия мүшелері:** Ш.Кукимова

Р. Тоймырзаева

Г.Тоқталханқызы

Г. Оразбаева

**Хатшы**  Н. Сембаева

**Қарағанды облысы білім басқармасының Теміртау қаласы білім бөлімінің «Әлихан Бөкейхан атындағы гимназиясы» коммуналдық мемлекеттік мекемесі**

**2022 жылдың 09 қыркүйегінде өткізілген**

**КОНКУРС НӘТИЖЕСІ**

Педагогтың бос лауазымына үміткерлерді іріктеу үшін конкурс комиссиясының хаттамасы негізінде ҚР Білім және ғылым министрінің 2012 жылғы 21 ақпандағы № 57 бұйрығының ( № 568 19.11.2021 ж. өзгерістерімен) талаптарына сай :

**Ағылшын тілі пәні мұғалімі лауазымына – 1 педагог қабылданды.**

**Информатика пәні мұғалімі лауазымына – 1 педагог қабылданды.**

**Логопед-дефектолог лауазымына – 1 педагог қабылданды.**